**ОБЩИНСКА ИЗБИРАТЕЛНА КОМИСИЯ – БОТЕВГРАД**

**/мандат 2023 – 2027 година/**

**ПРОТОКОЛ №039 / 13.11.2023 година**

Днес – 13.11.2023 година от 18:30 часа в град Ботевград, площад „Освобождение“ №13, зала „Христо Ботев“, започна заседание на ОБЩИНСКА ИЗБИРАТЕЛНА КОМИСИЯ – БОТЕВГРАД /мандат 2023-2027 година/.

При започване на заседанието присъстваха:

Председател: МАРИЯ НАКОВА

Зам. председатели:

НИКОЛАЙ НИКОЛОВ

МАРГАРИТА ТОДОРОВА

ГЕНКА ДИМИТРОВА

Секретар: ЦВЕТАНКА БАНКОВА

Членове:

ДОЧКА СТЕФАНОВА

СТЕФАН ЖЕКОВ

НИКОЛЕТА ИВАНОВА

ЦВЕТОЛЮБ САВОВ

ПЕТЪР БАТЕВ

ДИМИТРИНА ВЪРБАНОВА

**По предложение на ПРЕДСЕДАТЕЛЯ се прие следният Д Н Е В Е Н Р Е Д:**

1. Докладване на заявления и писма и отговори , постъпили в ОИК – Ботевград в периода 10.11.2023г.-13.11.2023г.
2. Вземане на решение относно прекратяване на договорите с техническите сътрудници на ОИК – Ботевград.
3. Вземане на решение относно възникването на пълномощията на общински съветници и последиците от неполагане на клетва по чл.32, ал.1 и ал.2 от ЗМСМА.
4. Вземане на решение относно достъпа до книжата на ОИК – Ботевград /мандат 2023-2027 година/, считано от 14.11.2023г. и до края на мандата.
5. Вземане на решение за относно предаване на архива на ОИК – Ботевград /мандат 2023-2027 година/ при изтичане на мандата.

**ГЛАСУВАЛИ „ЗА“**: Мария Накова, Николай Николов, Маргарита Тодорова, Генка Димитрова, Цветанка Банкова, Дочка Стефанова, Стефан Жеков, Николета Иванова, Цветолюб Савов, Петър Батев, Димитрина Върбанова

**ГЛАСУВАЛИ „ПРОТИВ**“ – няма

СЛЕД ПРОВЕДЕНИ РАЗИСКВАНИЯ И НАПРАВЕНИ, БЯХА ВЗЕТИ СЛЕДНИТЕ:

***Р Е Ш Е Н И Е № 209***

Относно: Прекратяване на договорите с техническите сътрудници на ОИК – Ботевград.

На основание чл.87, ал.1, т.1 и т.34 от ИК, ОИК – Ботевград

**Р Е Ш И**:

ОСВОБОЖДАВА, считано от 14.11.2023г. МАРИНЕЛА КРАСИМИРОВА ФИЛИПОВА и ДАНИЕЛ МИРОСЛАВОВ ЙОРДАНОВ, двамата специалисти- технически сътрудници на ОИК-Ботевград.

**ГЛАСУВАЛИ „ЗА“**: Мария Накова, Николай Николов, Маргарита Тодорова, Генка Димитрова, Цветанка Банкова, Дочка Стефанова, Стефан Жеков, Николета Иванова, Цветолюб Савов, Петър Батев, Димитрина Върбанова

**ГЛАСУВАЛИ „ПРОТИВ**“ – няма

Решението е взето с 11 гласа при присъствали 11 членове на Комисията.

***Р Е Ш Е Н И Е № 210***

Относно: Възникването на пълномощията на общински съветници и последиците от неполагане на клетва по чл.32, ал.1 и ал.2 от ЗМСМА.

Съгласно т. 2 на Решение №2865-МИ/04.11.2023г. на ЦИК, ако общински съветник е възпрепятстван да присъства при полагане на клетва, следва изрично да заяви това пред общинската избирателна комисия. Съгласно т.3 на това Решение пълномощията на общински съветник, който не се е явил и не е подписал клетвен лист на първото заседание на Общинския съвет, и не е заявил писмено по реда на т.2, че е възпрепятстван да се яви, не възникват. В тези случаи общинската избирателна комисия обявява за избран за общински съветник следващия в списък „А“ на листата на посочилата го партия, коалиция или местна коалиция кандидат. При изчерпване на кандидатите, включени в списък „А“, се пристъпва към обявяване на кандидатите, включени в списък „Б“ на листата на посочилата го партия, коалиция или местна коалиция.

Със Заповед № ОА-222/06.11.2023г. на Областния управител на Софийска област, същият е свикал на основание чл.23, ал.1 и ал.2 от ЗМСМА първото заседание на Общински съвет – Ботевград с дневен ред – Полагане на клетва по реда на чл.32, ал.1 от ЗМСМА от новоизбраните кметове и общински съветници и втора точка – Избор на Председател на Общински съвет – Ботевград. Заседанието бе проведено на 09.11.2023г., като на него присъстваха всички членове на ОИК – Ботевград. При връчване на удостоверенията, издадени въз основа на Решение №182/30.10.2023г на ОИК - Ботевград, новоизбраните общински съветници полагаха саморъчно подпис и дата на екземплярите на удостоверенията на Комисията. На свиканото от Областния управител на Софийска област първо заседание на Общински съвет – Ботевград, не присъстваха Петя Константинова Кочкова – Бенчева, издигната от ПП „Движение Гергьовден“ и Цанка Миткова Маркова, издигната от ПП „МИР“, съответно тези дами не са получили удостоверенията си за новоизбрани общински съветници и не са положили подпис и дата, върху екземплярите на ОИК – Ботевград, както сториха това останалите 27 общински съветници.

С писмо наш изх.№ 51/13.11.2023г. сме изискали от Председателя на ОбС – Ботевград заверен препис от протокола, воден за проведеното на 09.11.2023г. заседание. С писмо изх. №0811-6/1/1311.2023г. на Председателя на ОбС – Ботевград и наш вх. №258/13.11.2023г. ни е изпратен Протокол 1/09.11.2023г. на ОбС – Ботевград. Видно и от него на това първо заседание са присъствали 27 общински съветници.

В периода от 09.09.2023г. до 13.11.2023г. ОИК – Ботевград не е спирала да работи дори и в почивните дни, както е изискването на ИК. Воден е Входящ дневник, в който са отразявани всички постъпили в ОИК – Ботевград книжа. Решението, с което ОИК – Ботевград е обявила новоизбраните общински съветници е под №182 и е от дата 30.10.2023г. В периода от 30.10.2023г. до 13.11.2023г. в този входящ дневник са отразени за получени в ОИК – Ботевград книжа от №220 до №259.

В тези номера под № 246/05.11.2023г., 10:40 часа, Цанка Миткова Маркова, избрана за общински съветник от квотата на ПП „МИР“, е заявила писмено до ОИК – Ботевград невъзможност да присъства на първото заседание на Общински съвет – Ботевград, тъй като в периода от 05.11.2023г. до 10.11.2023г. е в командировка в Кралство Испания по линия на Програмата „Еразъм“.

От направената справка с входящия регистър на ОИК – Ботевград в периода от 30.10.2023г. до 13.11.2023г. е видно, че госпожа Петя Константинова Кочкова – Бенчева не е заявила писмено пред ОИК невъзможност да присъства при полагане на клетва на 09.11.2023г. Този факт и с оглед Решение №2865-МИ/04.11.2023г. на ЦИК, дава основание ОИК – Ботевград да приеме, че пълномощията на Петя Константинова Кочкова – Бенчева като общински съветник от квотата на ПП „Движение Гергьовден“ не възникват. С оглед цитираното решение на ЦИК, ОИК – Ботевград следва да пристъпи към обявяване за избран за общински съветник следващия в списъка на ПП „Движение Гергьовден“.

С Решение №200/05.11.2023г на ОИК – Ботевград е обявила списък „А“ и списък „Б“ по партии, коалиции и местни коалиции в изборите за общински съветници, проведени на 29 октомври 2023 година. Съгласно този списък от квотата на ПП „Движение Гергьовден“ следващият, който следва да бъде избран за общински съветник от тази партия е Мирела Драгомирова Дончева.

С оглед на горното и на основание чл.87, ал.1, т.1, чл.413, ал.1, чл.454 във връзка с приложение №5 към чл.453, ал.1 от ИК и във връзка с Решение №2865-МИ/04.11.2023г. на ЦИК и чл.23, ал.2, изречение 3, чл.30 ал.1 и чл.32, ал.1 и ал.2 от ЗМСМА, ОИК – Ботевград

**Р Е Ш И**:

1.По отношение на ПЕТЯ КОНСТАНТИНОВА КОЧКОВА - БЕНЧЕВА, обявена за избрана за общински съветник от квотата на ПП „Движение Гергьовден“, пълномощията й като общински съветник не възникват, тъй като същата не е заявила изрично и писмено пред ОИК – Ботевград, че е възпрепятствана да присъства при полагането на клетва на новоизбраните общински съветници в Ботевград.

2. ОБЯВЯВА ЗА НЕДЕЙСТВИТЕЛНО издаденото удостоверение №20/08.11.2023г. на ОИК – Ботевград, с което ПЕТЯ КОНСТАНТИНОВА КОЧКОВА - БЕНЧЕВА е обявена за избрана за общински съветник от квотата на ПП „Движение Гергьовден“ и ОБЕЗСИЛВА издаденото удостоверение на нейно име.

3. ОБЯВЯВА ЗА ИЗБРАН ЗА ОБЩИНСКИ СЪВЕТНИК от квотата на ПП „Движение Гергьовден“ МИРЕЛА ДРАГОМИРОВА ДОНЧЕВА, на която да бъде издадено удостоверение под №30/13.11.2023г. на ОИК – Ботевград.

**ГЛАСУВАЛИ „ЗА“**: Мария Накова, Николай Николов, Маргарита Тодорова, Генка Димитрова, Цветанка Банкова, Дочка Стефанова, Стефан Жеков, Николета Иванова, Цветолюб Савов, Петър Батев, Димитрина Върбанова

**ГЛАСУВАЛИ „ПРОТИВ**“ – няма

Решението е взето с 11 гласа при присъствали 11 членове на Комисията.

***Р Е Ш Е Н И Е № 211***

Относно: Достъпа до книжата на ОИК – Ботевград /мандат 2023-2027 година/, считано от 14.11.2023г. и до края на мандата.

На основание чл.87, ал.1, т.1 от ИК , ОИК – Ботевград

**Р Е Ш И**:

Считано от 14.11.2023г. и до приключване на мандата на Комисията през 2027г. достъп до книжата на ОИК – Ботевград да имат:

Мария Гаврилова Накова – Председател на Комисията

Николай Васков Николов – Зам. Председател на Комисията

Цветанка Данова Банкова – Секретар на Комисията

Дочка Микова Стефанова – Член на Комисията

**ГЛАСУВАЛИ „ЗА“**: Мария Накова, Николай Николов, Маргарита Тодорова, Генка Димитрова, Цветанка Банкова, Дочка Стефанова, Стефан Жеков, Николета Иванова, Цветолюб Савов, Петър Батев, Димитрина Върбанова

**ГЛАСУВАЛИ „ПРОТИВ**“ – няма

Решението е взето с 11 гласа при присъствали 11 членове на Комисията.

***Р Е Ш Е Н И Е № 212***

Относно: Предаване на архива на ОИК – Ботевград /мандат 2023-2027 година/ при изтичане на мандата.

На основание чл.87, ал.1, т.1 от ИК , ОИК – Ботевград

**Р Е Ш И**:

При приключване на мандата на ОИК – Ботевград през 2027г. архивът на същата да бъде придаден на общинска администрация Ботевград от трима от следните лица:

Мария Гаврилова Накова – Председател на Комисията

Николай Васков Николов – Зам. Председател на Комисията

Цветанка Данова Банкова – Секретар на Комисията

Дочка Микова Стефанова – Член на Комисията

**ГЛАСУВАЛИ „ЗА“**: Мария Накова, Николай Николов, Маргарита Тодорова, Генка Димитрова, Цветанка Банкова, Дочка Стефанова, Стефан Жеков, Николета Иванова, Цветолюб Савов, Петър Батев, Димитрина Върбанова

**ГЛАСУВАЛИ „ПРОТИВ**“ – няма

Решението е взето с 11 гласа при присъствали 11 членове на Комисията.

ПРЕДСЕДАТЕЛЯТ: Поради изчерпване на дневния ред закривам заседанието в 19:30 часа на 13 ноември 2023г.

ПРЕДСЕДАТЕЛ:………………………

/Мария Накова/

СЕКРЕТАР:…………………………

/Цветанка Банкова/